PATVIRTINTA

Elektrėnų savivaldybės

administracijos direktoriaus

2017 m. sausio 17 d.

įsakymu Nr. 03 V-49

**ARCHITEKTŪROS IR KRAŠTOTVARKOS SKYRIAUS**

**VYRIAUSIOJO SPECIALISTO EKOLOGO**

**PAREIGYBĖS APRAŠYMAS**

**I. PAREIGYBĖS CHARAKTERISTIKA**

1. Architektūros ir kraštotvarkos skyriaus (toliau Skyrius) vyriausiasis specialistas ekologas yra karjeros valstybės tarnautojas.

2. Pareigybės lygis – A.

3. Pareigybės kategorija – 10.

**II. PASKIRTIS**

4. Vyriausiojo specialisto ekologo pareigybė reikalinga Lietuvos Respublikos aplinkos apsaugos įstatymo, įstatymo įgyvendinamųjų teisės aktų, Elektrėnų savivaldybės tarybos sprendimų, mero potvarkių bei administracijos direktoriaus įsakymų aplinkosaugos klausimais įgyvendinimui ir kontrolei organizuoti.

**III. VEIKLOS SRITYS**

5.Šias pareigas einantis valstybės tarnautojas vykdo funkcijas specialioje veiklos srityje – valstybės tarnyboje.

**IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

6. Turėti aukštąjį universitetinį (ne mažesnį kaip bakalauro laipsnis) arba jam prilygintą aplinkosauginį, ar gamtos mokslų išsilavinimą.

7. Išmanyti Lietuvos Respublikos Konstituciją, Darbo kodeksą, Valstybės tarnybos įstatymą, Viešojo administravimo įstatymą, kitus įstatymus ir įstatymus įgyvendinamuosius teisės aktus, reglamentuojančius administravimą, statinių projektavimą bei statybą.

8. Išmanyti Dokumentų rengimo ir Dokumentų tvarkymo ir apskaitos taisykles.

9. Mokėti dirbti kompiuteriu (teksto redaktorius, naudotis internetu, elektroniniu paštu).

10. Sugebėti savarankiškai planuoti, kaupti, sisteminti informaciją, teikti išvadas.

**V. ŠIAS PAREIGAS EINANČIO VALSTYBĖS TARNAUTOJO FUNKCIJOS**

11. Siekdamas įgyvendinti savivaldybės strateginius tikslus, šias pareigas einantis valstybės tarnautojas vykdo šias funkcijas:

11.1. rengia Elektrėnų savivaldybės aplinkos apsaugos rėmimo specialiosios (toliau – SAARS) programos lėšų panaudojimo sąmatų projektus, metines panaudojimo ataskaitas, užtikrina tikslinį šių lėšų panaudojimą;

11.2. rengia sprendimų projektus ir pristato juos savivaldybės tarybai dėl aplinkosaugos strategijos, aplinkos kokybės gerinimo ir apsaugos, atliekų tvarkymo sistemos įgyvendinimo, racionalaus nuotekų tvarkymo, gyvūnų laikymo, želdinių tvarkymo, aplinkosaugą reglamentuojančių teisės aktų ir kitais aplinkosaugos klausimais;

11.3. dalyvauja rengiant aplinkos apsaugos programas, ekologinius, aplinkosauginius investicijų projektus, finansuojamus iš ES fondų ir kitų šaltinių;

11.4. dalyvauja saugomų teritorijų planavimo procedūrose;

11.5. koordinuoja gamtinių objektų apsaugos priemonių įgyvendinimą;

11.6. analizuoja aplinkos kokybės būklę savivaldybės teritorijoje ir apie tai informuoja visuomenę, pagal kompetenciją organizuoja ekologinį švietimą;

11.7. derina taršos integruotos prevencijos kontrolės leidimų paraiškas;

11.8. pagal kompetenciją nagrinėja gyventojų, įmonių, įstaigų pasiūlymus ir skundus;

11.9. atlieka želdinių inventorizaciją, apskaitą ir kontrolę;

11.10. dalyvauja tarybos bei administracijos ir kitų institucijų sudarytų komisijų darbe;

11.11. atlieka kitus su aplinkosauga susijusius darbus ir pavedimus;

11.12. vykdo Skyriaus vedėjo, administracijos direktoriaus, mero, mero pavaduotojo nurodymus bei pavedimus pagal savo kompetenciją;

11.13. teikia metodinę paramą miškų urėdijoms, regioniniams parkams, miško naudojimo, apsaugos, atkūrimo ir priežiūros klausimais;

11.14. įgyvendina pagal kompetenciją Lietuvos Respublikos gyvūnų gerovės ir apsaugos įstatymo ir įstatymus įgyvendinamųjų teisės aktų reikalavimus gyvūnų gerovės ir apsaugos srityje;

11.15. kontroliuoja, kaip juridiniai ir fiziniai asmenys laikosi aplinkos apsaugą reglamentuojančių teisės aktų nustatytų reikalavimų, išduotų leidimų normatyvų;

11.16. bendradarbiauja su policija, priešgaisrine ir gelbėjimo tarnyba;

11.17. rengia reikalingas ataskaitas pagal kompetenciją;

11.18. tvarko pagal kompetenciją archyvinius dokumentus;

11.19. koordinuoja Elektrėnų savivaldybės teritorijoje vykdomą medžioklę ir pagal kompetenciją nustato medžiojamųjų gyvūnų miškui padarytą žalą;

11.20. derina vandens telkinių tvarkymo planus, kontroliuoja šių planų įvykdymą, dalyvauja įveisiant žuvų į vandens telkinius;

11.21. koordinuoja rengiamus vandentvarkos techninius projektus, naujai pastatytų ar rekonstruotų vandentiekio, nuotekų tinklų ir jų įrenginių tinkamais naudoti pripažinimą.

**VI. ŠIAS PAREIGAS EINANČIO VALSTYBĖS TARNAUTOJO PAVALDUMAS**

12. Vyriausiasis specialistas ekologas tiesiogiai pavaldus Skyriaus vedėjui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_

(data)